Slovenská poľnohospodárska a potravinárska komora predstavuje neštátnu, verejnoprávnu a samosprávnu inštitúciu, ktorej poslaním je uplatňovanie oprávnených spoločných záujmov svojich členov pri tvorbe hospodárskej a sociálnej politiky, účasť na jej uskutočňovaní a podpora a ochrana podnikania svojich členov v záujme rozvoja a zveľaďovania poľnohospodárstva a potravinárstva v Slovenskej republike v zmysle zákona č. 30/1992 Zb. o Slovenskej poľnohospodárskej a potravinárskej komore v znení neskorších predpisov.

**Hlavné úlohy:**

* podieľať sa na príprave koncepcií rozvoja poľnohospodárstva a potravinárstva a ich služieb,
* podieľať sa na príprave všeobecne záväzných právnych predpisov a opatrení v oblasti podnikania v poľnohospodárstve a potravinárstve na Slovensku a v zahraničí,
* informovať členov o akceptácii pripomienok komory, o výsledku tvorby legislatívnych noriem,
* napomáhať zlaďovať záujmy našich členov v podnikateľskej činnosti a koordinovať postup pri ochrane pred zneužívaním ekonomickej sily obchodnými partnermi,
* poskytovať členom aktuálne obchodné a hospodárske informácie z domova a zo zahraničia o spolupráci so Slovenskom, vrátane prehľadov o situácii na trhu s ťažiskovými poľnohospodárskymi a potravinárskymi komoditami a o predpokladoch jej ďalšieho vývoja,
* vyhľadávať, spracovať a sprostredkovávať členom informácie o zahraničných teritóriách z hľadiska možností slovenského exportu poľnohospodárskeho a potravinárskeho tovaru,
* poskytovať a organizovať odborné poradenstvo pre podnikateľské subjekty, rôzne formy ďalšieho vzdelávania a informatizácie pre poľnohospodárstvo a potravinárstvo,
* zastupovať členov v Európskom hospodárskom a sociálnom výbore na stretnutiach s partnermi z Vyšehradskej štvorky,
* vydávať a podieľať sa na vydávaní odborných a informačných publikácií a na sprístupňovaní materiálov vedecko – výskumných a vzdelávacích inštitúcii doma i v zahraničí, z Európskej komisie, Európskeho parlamentu a medzinárodných mimovládnych organizácií pre potreby členov komory,
* organizovať zahraničné obchodné misie, stáže a tematické výjazdy smerujúce k rozvoju zahraničného obchodu a sprostredkovávať firemné a profesijné prezentácie na zahraničných veľtrhoch a výstavách,
* poskytovať zmluvne dohodnuté služby pre Štatistický úrad SR, Ministerstvo pôdohospodárstva a rozvoja vidieka SR a ďalšie orgány,
* zastupovať svojich členov v orgánoch sociálneho dialógu,
* zabezpečovať rôzne formy práce s verejnosťou a spolupracovať so združeniami spotrebiteľov s cieľom zlepšiť informovanosť o postavení poľnohospodárstva a potravinárstva v spoločnosti.

****



# POZVÁNKA

**NA**

#### **XXX. VALNÉ ZHROMAŽDENIE**

**DELEGÁTOV SPPK**

**27. apríl 2017**

**Nitra**

Predstavenstvo

Slovenskej poľnohospodárskej

a potravinárskej komory



zvoláva

#### **XXX. VALNÉ ZHROMAŽDENIE**

delegátov

##### Slovenskej poľnohospodárskej

##### a potravinárskej komory

**27. apríla 2017 o 10:00 h**

**v priestoroch PKO Nitra**

ulica J. Kráľa 4, Nitra

*Navigačné súradnice PKO:*

*N 48° 316366498*

*E 18° 083131313*

##### **PROGRAM XXX. VALNÉHO ZHROMAŽDENIA**

##### **DELEGÁTOV SPPK**

**Prezentácia účastníkov:**

od **8:00** do **9:55**

**Pracovná časť:**

**10:00** - začiatok rokovania

1. Otvorenie rokovania XXX. VZ delegátov SPPK  a schválenie programu
2. Voľba  návrhovej a mandátovej komisie, určenie zapisovateľov, overovateľov zápisnice a skrutátorov
3. Správa Predstavenstva o činnosti SPPK od XXIX. VZ SPPK
4. Správa mandátovej komisie
5. Správa Dozornej rady SPPK o činnosti a výsledkoch hospodárenia úradu SPPK v roku 2016, návrh rozpočtu úradu SPPK a systému platenia členských príspevkov na rok 2017
6. Schválenie výsledku hospodárenia úradu SPPK za rok 2016, systému platenia členských príspevkov a rozpočtu úradu SPPK pre rok 2017
7. Diskusia k pracovnej časti programu
8. Prestávka, obed



**Verejná časť:**

**13.00** - začiatok rokovania

1. Otvorenie rokovania verejnej časti
2. Zhodnotenie dopoludňajšej časti rokovania pre hostí
3. Vystúpenie hostí
4. Diskusia
5. Návrh uznesenia
6. Schválenie uznesenia
7. Záver rokovania XXX. Valného zhromaždenia SPPK